Alvar ja Aino Aalto, Maire Gullichsen ja Nils-Gustav Hah perustivat Artekin vuonna 1935. Artekin tuotevalikoima perustuu Alvar Aallon standardiajatteluun ja 1930-luvulla tekemiin puuntaivutuskokeiluihin. Standardi- ja systeemiajattelu tuo mallistoon joustavuutta: Artekin huonekalut soveltuvat erilaisiin käyttökohteisiin, kuten koteihin, julkisiin tiloihin, museoihin, kouluihin, ravintoloihin, hotelleihin ja toimistoihin. Artekin nykyisen huonekalu- ja valaisinmalliston ytimen muodostavat pohjoismaisten muotoilun mestareiden Alvar Aallon, Ilmari Tapiovaaran, Tapio Wirkkalan, Eero Aarnion ja Yrjö Kukkapuron suunnittelemat klassikot. Mallistoon kuuluu myös johtavien kansainvälisten arkkitehtien ja muotoilijoiden, kuten Shigeru Banin, Konstantin Grcicin, Hella Jongeriuksen, Harri Koskisen ja Enzo Marin suunnittelemia uutuustuotteita. Valmistaja: Artek Design: Tuotteen mitat: Materiaali: Lisätiedot: